Ahmadinedžadovi sledbenici izgubili 
Iranski konzervativni kritičari predsednika Mahmuda Ahmadinedžada porazili su njegove sledbenike u trci za većinu parlamentarnih mesta 
Iranski konzervativni kritičari predsednika Mahmuda Ahmadinedžada porazili su njegove sledbenike na parlamentarnim izborima koji su održani prekjuče. Iranska državna novinska agencija prenosi da su rezultati proglašeni za preko 200 od 290 mesta u parlamentu. Više od polovine pobednika su konzervativci koji podržavaju vrhovnog lidera Ajatolu Alija Hamenija i protive se politici predsednika Ahmadinedžada. Predsednik je razgnevio Hameneijeve pristalice prošle godine zbog toga što je doveo u pitanje njegova ovlašćenja u imenovanju visokih funkcionera. Medju istaknutim lojalistima vrhovnog lidera, koji su osvojili mesta u parlamentu, su i predsednik parlamenta Ali Laridžani i i Gola Ali Hadad Adel čija je ćerka udata za ajatolinog sina. Rezultati ukazuju da su konzervativni kritičari Ahmadinedžada takodje osvojili veliku većinu mesta u ruralnim područjima, gde je iranski predsednik imao dobre rezultate na prethodnim izborima. Predsednikova sestra, Parvin, nije uspela da osvoji mesto u parlamentu. Iranska vlada je saopštila da će o 30 mesta biti doneta odluka u drugom krugu izbora, u predstojećim nedeljama. Rezultati za preostala mesta u parlamentu očekuju se do sutra.